Rikunarita-ORG/Wikinium huggingface dataset:
# Javni univerzitet

**Javni univerzitet** jeste univerzitet koji se uglavnom financira javnim sredstvima, putem sredstava kojem mu dodjeljuju nacionalne ili subnacionalne vlade, za razliku od privatnih univerziteta.
Nacionalni ili državni univerzitet se može ali i ne mora smatrati javnim univerzitetom, sve u zavisnosti od države ili regije u kojem djeluje, kao i od specifičnosti obrazovnog sistema.
U nekim dijelovima svijeta, kao što je npr. Kina, javni univerziteti obično uživaju veći ugled u zemlji od privatnih.
Mnogi od javnih univerziteta širom svijeta se uvrštavaju među najbolje u svijetu, prema rangiranju *THES - QS World University Rankings*-a i akademskog poretka svjetskih univerziteta.

## Bosna i Hercegovina

Do kraja 1990tih, u Bosni i Hercegovini su svi univerziteti (4 univerziteta) bili javni univerziteti. Nakon promjene legislative koja definiše tu oblast, danas u Bosni i Hercegovini pored javnih djeluju i privatni univerziteti.

Javni univerziteti u BiH su:

* Univerzitet "Džemal Bijedić" Mostar
* Univerzitet u Banjoj Luci
* Univerzitet u Bihaću
* Univerzitet u Istočnom Sarajevu
* Univerzitet u Mostaru
* Univerzitet u Sarajevu
* Univerzitet u Tuzli
* Univerzitet u Zenici

## Reference

## Vanjski linkovi
# Rektor

**Rektor** (*rector*, od *regere* = vladati, upravljati, kormilariti) je naziv za upravitelja univerziteta ili neke druge visokoškolske ustanove. Uz njega se nalazi i određeni broj prorektora za određene oblasti i oni zajedno sačinjavaju rektorat, sjedište administrativnih službi univerziteta. U mnogim zemljama oznaka rektor se upotrebljava i za upravitelje vjerskih i laičkih ustanova i organizacija.

Naprimjer, rektorat UNSA, uz

* rektora, prof. dr. Rifata Škrijelja, u aktuelnom mandatu čine prorektori:
* prof. dr. Aida Hodžić, prorektorica za nastavu i studentska pitanja,
* prof. dr. Dženana Husremović, prorektor za naučnoistraživački/umjetničkoistraživački rad,
* prof. dr. Aleksandra Nikolić, prorektorica za međunarodnu saradnju,
* prof. dr. Tarik Zaimović, prorektor za finansije,
* prof. Sanja Burić, prorektorica za umjetnost, kulturu i sport,
* prof. dr. Maida Čohodar Husić, prorektorica za kvalitet, i
* Rijana Jusufbegović, student-prorektor.

Sličnu organizacijsku strukturu resora imaju gotovo svi univerziteti/sveučilišta u Bosni i Hercegovini i susjednim zemljama.

Rektori su organi rukovođenja univerziteta i odgovorni su za njegovo predstavljanje i zastupanje. Obično ga bira senat univerziteta iz reda redovnih profesora. Riječ rektorat može se koristiti ili za označavanje zvanja, položaja i dostojanstva rektora ili za njegovu kancelariju. Prilikom svečanih prilika rektor nosi svoja posebna obilježja kao što su rektorski lanac i toga.

## Također pogledajte

* Dekan
* Univerzitet

## Reference